GiliGold/VAD_KnessetCorpus huggingface dataset:
אביטל טוך:
אנחנו הבנו שצריכה להיות ועדה באוצר שמורכבת מנציגי משרד האוצר, משרד השיכון ומשרד הקליטה שתטפל בכל ההיבטים של שכר הדירה, גם העלאת שכר הדירה, וגם הקריטריונים החדשים לקביעת שכר דירה, והתברר שהדברים רצו הרבה יותר מהר.
אמנון כהן:
שכר הדירה שנקבע על ידיכם לא תואם את שכר הדירה שנקבע על ידי משרד השיכון?
אביטל טוך:
לא, אנחנו לא קובעים שום שכר דירה, הכל דרך משרד השיכון ומשרד האוצר, אבל אנחנו שותפים לוועדה, והדברים באמת נעשו באופן מפתיע מאוד ללא שום קשר איתנו, כאשר אנחנו ידענו שכל המדיניות החדשה תתחיל רק בתחילת השנה הבאה.
סופה לנדבר:
139 דירות הנ"ר האלו, באיזה מקומות הם נמצאים?
אביטל טוך:
אני לא יודעת כרגע, אבל אני יכולה לומר לך שבעבר הם היו בערים שבהן אין דירות.
אביטל טוך:
היום גם באשדוד לפעמים אפשר למצוא דירת קרקע שמותאמת לנכים.
אביטל טוך:
באשדוד ובאשקלון צריך לרכוש דירות מיוחדות מפני שאין לנו דירות.
אביטל טוך:
בכרמיאל אנחנו לא מצליחים לקבל דירה שהיא ממש דירת קרקע לאותם מחוסרי דיור.
דורית נגד:
לפי המלאי שלי יש למעלה מ75- דירות רק בראשון לציון.
אביטל טוך:
הם בתהליכי איכלוס, אבל זה לא דירות שמותאמות לנכים.
ד"ר יצחק יגודייב:
את בעצמך אמרת שיש נכים או חולים מסויימים שחייבים להיות באזור מסויים ליד בתי חולים על מנת לאפשר להם להגיע כמה שיותר מהר לבית חולים.
ד"ר יצחק יגודייב:
אז למה משרד הקליטה לא דואג למצב שכזה?
אביטל טוך:
הוא כן דואג, מלאי הדירות שנמסר כרגע מיועד לאנשים האלה, רק שזה מלאי מאוד מאוד קטן.
אמנון כהן:
אבל עדיין יש פה 149 דירות.
אמנון כהן:
אביטל טוך: בחודשים האחרונים קיבלנו את התקציב ועכשיו אנחנו מאכלסים את הדירות.
תמר הרטוב-מיארה:
אני רוצה לתקן, 86 דירות יש בראשון לציון, 63 דירות לאתיופים ו23- דירות ל- - -
אביטל טוך:
כל הדירות האלה נמצאות עכשיו בתהליכי איכלוס.
אביטל טוך:
צריך להבין שחלק מהדירות של האתיופים אנחנו גם שמים אותן בצד כי צריך להביא את האנשים לשם, וצריך לקשור אותם לסביבה, זה לא איכלוס כל כך מהיר, הרבה יותר מהיר לאכלס עולים יותר ותיקים.
אביטל טוך:
אלה לא דירות שיושבות אצלנו הרבה זמן.
אביטל טוך:
רבותי, לחוד סיפור דירות נ"ר, ולחוד סיפור דיור רגיל.
אמנון כהן:
מישהו פנה למשרד הקליטה אמרו לו לא.
אמנון כהן:
פנה לוועדת חריגים, אישרו לו.
אמנון כהן:
קיבל מכתב: אתה זכאי ואתה בהמתנה.
אמנון כהן:
כמה שנים הוא ימתין?
אביטל טוך:
תלוי באיזו עיר הוא גר?
אביטל טוך:
מתי הוא עלה?
אביטל טוך:
וכמה דירות יש לנו באותה עיר?
אביטל טוך:
אם זה בירושלים - דורית היא מנהלת מחלקת הדיור בירושלים, השנה קיבלנו דירה אחת בירושלים לגברת שעלתה בתחילת שנת 1990, היא דחתה אותה.
אביטל טוך:
דירה אחת של דיור ציבורי קיבלנו.
אביטל טוך:
דירות הנ"ר מיועדות לאותם מקרים קשים.
אביטל טוך:
דורית, כמה דירות קיבלת השנה?
דורית נגד:
7 דירות ל30- משפחות של נכים וחולים.
אביטל טוך:
139 דירות הנ"ר שהוזכרו נתקבלו רק עכשיו.
דורית נגד:
אגב, נעזרתי גם ב100- דירות מוכנות שהתקבלו במרכז קליטה גילה, לשעבר.
דורית נגד:
ניסיתי לשכנע זכאי דירות נ"ר ללכת בכל זאת לדירות האלה משום שמדובר בירושלים, ואנשים באמת התגוררו שם.
גיא דורון:
מרכז קליטה שלא ראוי למגורי אדם, על פי החלטה של השר הקודם שלכם, ואביטל כתבה על זה מכתב לרן כהן כשהיה חבר כנסת.
גיא דורון:
אביטל טוך: אבל הוא עדיין משמש למגורים.
גיא דורון:
אני לא כתבתי שהוא לא ראוי למגורי אדם.
גיא דורון:
למרבית הצער, זה מאגר הדיור הציבורי היחיד בירושלים.
אמנון כהן:
במקומות אחרים זה יותר טוב?
אביטל טוך:
לצערי הרב לא.
אביטל טוך:
כאשר אנחנו מדברים על מרכז הארץ, מרכז הארץ משתרע היום מכרמיאל ונהריה ועד באר שבע.
אביטל טוך:
בכל האזורים האלה, כולל ערים כמו אשקלון, אז באשדוד יש 20 דירות לשנה, יותר מאשר בירושלים, אבל אשדוד משמשת גם כעיר מגורים לתושבי תל אביב וחולון.
אביטל טוך:
זהו המצב בכל הארץ, אין שום קשר בין כמות הדירות שאנחנו מקבלים לכמות הממתינים.
אביטל טוך:
ולא רק זה, כפי שאמרתי לכם, רשימת הממתינים לא כוללת עולים שהגיעו עד 1999, היא כוללת עולים שהגיעו עד 1991, 1992, 1993, כי אין סיבה להוסיף לה עוד ממתינים.
אביטל טוך:
וצודקת חברת-הכנסת לנדבר, הם יכולים להמתין בתור חמש ושש שנים כי אין דירות באותן ערים.
אביטל טוך:
ברחובות אין דירות, בירושלים אין דירות, בתל אביב, ברמת גן, נתניה, חדרה, בכל האזורים האלה אין דירות.
אביטל טוך:
במדינת ישראל אין מדיניות של בנייה ציבורית.
אביטל טוך:
כבר כמעט 20 שנה אנחנו משתמשים באותו מאגר עתיק יומין.
אביטל טוך:
אני באופן אישי חושבת שזו טעות חמורה, כך חושבים גם במשרד, אבל זו המדיניות בתחום הזה.
אמנון כהן:
אביטל, אני מבקש שתרשמי לך, אני רוצה נתונים, אנחנו נקיים דיון מיוחד בנושא דירות לעולים וועדת חריגים כי שמעתי הרבה תלונות עליה.
אמנון כהן:
יכול להיות שהם עובדים יפה מאוד, אבל אני רוצה לדעת יותר פרטים.
אמנון כהן:
אני רוצה לדעת כמה דירות נמצאות באחריות משרד הקליטה?
אמנון כהן:
נפרד דירות ציבוריות ודירות נ"ר?
אמנון כהן:
פריסה ארצית?
אמנון כהן:
ולדעת כמה מהן מאוכלסות, וכמה דירות יש ריקות?
אמנון כהן:
כמה ממתינים בכל אזור ואזור?
אמנון כהן:
אני גם רוצה לדעת אין פועלת ועדת החריגים,ומה הקריטריונים בוועדה זו?
אמנון כהן:
אם אפשר לקבל את הנתונים האלה כמה שיותר מוקדם, כי אני רוצה לקיים ישיבה מיוחדת לנושא הזה.
אביטל טוך:
בסדר גמור, תצטרכו לתת לנו זמן מסויים להתארגנות, כי חלק גדול מהנתונים אנחנו צריכים לקבל ממשרד השיכון.
סופה לנדבר:
אביטל, כאשר תכיני את החומר, תתייחסי גם לשאלה, באיזה מקומות יש תור גלוי לאותן דירות, לאותם אנשים שממתינים כבר כמה שנים.
סופה לנדבר:
לפני כמה שנים סיכמנו שיהיה תור גלוי, שבן אדם מגיע הוא יודע שהוא במקום 20, 25, וכן הלאה.
סופה לנדבר:
כמה דירות משרד הקליטה מקבל מהחברות האלו כל חודש.
סופה לנדבר:
שאנחנו נדע את המצב.
סופה לנדבר:
אז נניח 25%-30% לוועדת חריגים, אבל יתר הדירות לאנשים שעומדים בתור.
אמנון כהן:
יגאל אסף, בבקשה.
יגאל אסף:
חלק מהטענות של הדיירים, יש בהן מן הצדק.
יגאל אסף:
אבל לצד כל מה שנצבע בצבעים קודרים, צריך גם להראות כמה אמיתות.
יגאל אסף:
החברות המאכלסות מיישמות את מדיניות הממשלה ומאכלסות ותיקים ועולים חדשים.
יגאל אסף:
אנחנו מדברים על פעולות איכלוס של כ5,000- יחידות דיור בשנה, ותקציב שנתי של כ40- מיליון שקל שמוזרם מדי שנה.
יגאל אסף:
זה בנוסף לתקציב של מיליונים נוספים שהחברות משקיעות בכל מיני נושאים.
סופה לנדבר:
זה כסף לשיפוץ.
יגאל אסף:
אני מדבר על איכלוס חוזר, היינו, דייר מחוסר דיור שקיבל על פי דין או הפנייה של משרד הקליטה או אישור מוועדת איכלוס.
יגאל אסף:
בתוך הדבר הזה יש תשובה לחברת-הכנסת סופה לנדבר, וליושב ראש על מה קורה למשפחה שמתגוררת בדירת 4 חדרים ורוצה לעבור לשלושה חדרים.
יגאל אסף:
בכל חברה יש ועדה משותפת למשרד השיכון ולמשרד האוצר, זה פינוי יזום, העברה מדירה גדולה לדירה קטנה, דבר מקובל, דבר קיים.
שלומית קואולמן:
מעט מאוד מקרים כאלה יש.
סופה לנדבר:
אבל יש לנו מאות מכתבים.
יגאל אסף:
לא באתי מצוייד בכל הנתונים.
יגאל אסף:
רשמתי את כל השאלות שלכם, ואעביר לכם דו"ח מפורט.
יגאל אסף:
אני מבקש גם מהחברות היושבות כאן לדווח לכם, כמה דיירם הם מאכלסים כל שנה?
יגאל אסף:
כמה מעבר מ4- חדרים ל3- חדרים?
יגאל אסף:
כמה עולים?
יגאל אסף:
כמה ותיקים?
יגאל אסף:
כמה קשישים?
יגאל אסף:
כמה ממתינים?
יגאל אסף:
הכל אתם יכולים לקבל.
יגאל אסף:
לגבי הממתינים אנחנו חייבים לעשות הפרדה בין ממתינים בפריפריה לבין ממתינים במרכז הארץ.
יגאל אסף:
כולנו יודעים שיש מצוקת דיור קשה מאוד במרכז הארץ, והתקציב הזעום שמקבלים משרדי הממשלה לרכוש דירות נ"ר הוא קטן.
יגאל אסף:
אז אני יכול להגיד לך, מול איקס יחידות דיור בקושי יש לנו 10% פתרונות.
אמנון כהן:
מי רוכש את דירות הנ"ר?
אמנון כהן:
יגאל אסף: משרד הבינוי והשיכון, באמצעות החברות המשכנות.
אמנון כהן:
חברת חלמיש רוכשת דירות, חברת פרזות רוכשת דירות, כמובן מתקציב שמעביר אליהן משרד השיכון.
אמנון כהן:
דירת נ"ר שנקנתה ניתנת גם בשכירות?
יגאל אסף:
הדירות שנרכשות ניתנות אך ורק בשכירות.
יגאל אסף:
אני רוצה להתמקד בנושא שיפוץ דירות הקשישים.
יגאל אסף:
אני מאוד מבקש, כל הגופים שדיברו על כך שאמרו לקשישים זה מה שיש לי אדוני, תיקח או לא תיקח, ותשפץ על חשבונך - אני רוצה שתמסרו לי שמות.
יגאל אסף:
אני מודיע לכם, משרד הבינוי והשיכון הנחה את החברות ונותן תקציבים נוספים לפתור את הבעיה של הקשישים, ואין שום מיגבלה.
יגאל אסף:
מדי שבוע אני יושב בוועדות חריגים ואנחנו מאשרים לקשישים שיפוצים בסכומים של עד 40,000 שקל אם צריך.
יגאל אסף:
בנוגע לנכים, יש תקציב משותף של משרד הבינוי והשיכון ומשרד הבריאות לנכים ומשותקים.
יגאל אסף:
אז אני מבקש לדעת, ואני מוכן לבדוק כל מקרה לגופו, אם יש קשישים שיש להם בעיות כאלה אני מוכן לבדוק את המקרים.
יגאל אסף:
בשנים האחרונות עשינו מבצע בשיתוף פעולה עם כל החברות שלנו, והוכרז על שנת הקשיש.
יגאל אסף:
אז אני מודיע כאן, קודם כל בשיקום שכונות, עשו עבודה יפה לגבי הקשישים הרוכשים.
יגאל אסף:
לגבי הקשישים השוכרים, יש הנחיה חד-משמעית, ואני מאמין שהיא מיושמת, כל בעיה בטיחותית או של מים חמים או של ביוב זורם, כשזה נוגע לקשישים, מטפלים ומיד.
יגאל אסף:
אנחנו, משרד הבינוי והשיכון, ביחד עם חברת עמידר שהיא החברה המאכלסת הגדולה, עשינו סקר ואיתרנו כמעט כל קשיש שדווח עליו שאין לו מים חמים, והיתה בעיה של החלפת דוד, תיקצבנו החלפות דודים, למרות שזה לא בסל.
יגאל אסף:
אדוני היושב ראש, אנחנו נעביר אליך רשימה, ברמת ישוב, כי פשוט עשינו סקר והנתונים נמצאים בידינו.
יגאל אסף:
מול הדבר הזה, אני יכול לספר לך משהו שידהים אותך.
יגאל אסף:
משפחה, מקבלת דירה חדשה בשיכון הציבורי, ואחרי חצי שנה, הכל שבור והרוס, והיא מופיעה ומבקשת שישפצו לה את הדירה.
יגאל אסף:
איך היית מתייחס לזה?
קריאה:
יש גם תופעות כאלה.
יגאל אסף:
אני רוצה שתבינו, סיירתי באלפי יחידות דיור, אבל משפחות שנכנסו לדירות חדשות לגמרי, הכל היה חדש, 4 חדרים, אחרי חצי שנה לא היה כלום בדירה.
גיא דורון:
יגאל, האינטרס של האנשים זה להרוס את הבית שלהם?
גיא דורון:
יגאל אסף: יש דבר שנקרא תרבות דיור.
גיא דורון:
עזוב.
גיא דורון:
המדינה משפצת דירה ב25,000- שקל והכל בסדר.
גיא דורון:
אחרי שנה וחצי הדייר מפנה את הדירה, ועל פי הדין הוא חייב להחזיר אותה ראויה למגורים.
גיא דורון:
אז תתפלא לשמוע שאחרי שנה וחצי אנחנו נאלצים לממן את כל השיפוץ מהתחלה.
סופה לנדבר:
צריך לחייב את הדייר להחזיר את הדירה למצב בו הוא קיבל אותה.
יגאל אסף:
אולי לא אענה על כל השאלות, אבל אביא לכם דו"חות, וזה גם תשובות.
יגאל אסף:
אני עובר לנושא של מלאי דירות.
יגאל אסף:
הזכרת שתי קבוצות של מלאי דירות.
יגאל אסף:
אז קודם כל, לא כל מספר שמופיע בעמידר או בעמיגור זה אכן נכון.
יגאל אסף:
כי אם אני לוקח את 700 הדירות בעמיגור, ואני מפלג אותן, אז תתפלא לשמוע ש65%- מזה מיועד למשרד הקליטה בגלל מבצע של ועדה בינמשרדית לפתרונות דיור והסבות בהוסטלים, ואני מעביר מדירה לדירה וכן הלאה.
יגאל אסף:
מהמבצע הזה של ההוסטלים, שזה בשלוש השנים האחרונות ועד עכשיו, אוכלסו כ4,000- קשישים בהוסטלים חדשים, בהסבות, ואנחנו ממשיכים בדבר הזה.
יגאל אסף:
אנחנו נעביר לכם דו"ח מפורט לגבי המצב של ההוסטלים.
סופה לנדבר:
ובאיזה מקומות יש דירות בהוסטלים?
יגאל אסף:
בכל הישובים.
יגאל אסף:
לנו ולמשרד הקליטה יש עם זה בעיה.
יגאל אסף:
תראו, לא תמיד כשאתה נותן אישור לקשיש, הוא מגיע למחרת בבוקר.
יגאל אסף:
הוא יכול להגיע אחרי שלושה-ארבעה חודשים והדירה ריקה, ואנחנו צריכים לשלם עליה ארנונה, ושמירה וכל מה שאתה רוצה.
יגאל אסף:
אבל אני רוצה לקצר ולהגיע לנושא המלאים.
אמנון כהן:
היה פרוייקט של משרד הקליטה, של יולי אדלשטיין, מקבצי דיור.
אמנון כהן:
האם זה היה בתיאום איתכם?
יגאל אסף:
אני רוצה לעשות הפרדה בין הפרוייקט הייחודי של משרד הקליטה, שזה מקבצי דיור, הם יתנו לכם את האינפורמציה.
יגאל אסף:
אני אתן לכם אינפורמציה על הוועדה הבינמשרדית המשותפת למשרד השיכון, האוצר, משרד העבודה והרווחה, משרד הקליטה, והחברות המאכלסות, היא מנוהלת היום במשרד הבינוי והשיכון, אתה תקבל דיווח לפרטי פרטים.
יגאל אסף:
נכון שאתה יכול להגיד, בעמידר יש 1,300 דירות.
יגאל אסף:
אני רוצה שתבינו שכשיש תור של 1,000 ממתינים, יש גם פינוקים.
יגאל אסף:
גם על זה אנחנו יכולים להביא לך דו"חות.
יגאל אסף:
יש ואתה מציע למשפחה דירה ראשונה, והוא לא רוצה; דירה שניה, והוא לא רוצה; וגם דירה שלישית שאתה מציע לו, הוא לא רוצה.
יגאל אסף:
יש מקרים כאלה.
יגאל אסף:
יש גם מצב שיש מלאי של דירות, ומשרד הקליטה בא ואומר, סליחה, אני לא רוצה את הדירות האלה כי הן לא נותנות לי פתרון.
יגאל אסף:
גם משרד השיכון אומר, אני לא רוצה את הדירות האלה, הן לא בשביל המועמדים שלי.
יגאל אסף:
אז מה עושה משרד השיכון?
יגאל אסף:
אנחנו מדברים עכשיו על סוג אוכלוסיה שלא זכאים על פי דין בוועדת איכלוס, ולא זכאים בקריטריונים של משרד הקליטה.
יגאל אסף:
משרד הבינוי והשיכון עורך מה שנקרא "מבצעי שד"ח" - שכר דירה חופשי - כל מי שמחזיק תעודת זכאות, החברות מפרסמות, 20 דירות, 30 דירות, ורק באותם ישובים שיש בהם מלאי דירות.
יגאל אסף:
לדוגמה, דימונה, קרית-שמונה, בית-שאן.
סופה לנדבר:
בקרית-שמונה, משרד הקליטה לא רוצה דירות?
סופה לנדבר:
יש לי רשימה של אנשים שמבקשים לגור בקרית שמונה.
תמר הרטוב-מיארה:
יש דירות בקרית שמונה, אנשים לא רוצים ללכת לשם.
סופה לנדבר:
לי יש רשימה של אנשים שגרים שם ורוצים לגור שם.
יגאל אסף:
יש בקרית שמונה הנחיה של משרד הבינוי והשיכון של מבצע שד"ח פתוח, 365 יום בשנה.
יגאל אסף:
כל אזרח במדינת ישראל שמחזיק תעודת זכאות, הולך למשרד הבינוי והשיכון - - -
תמר הרטוב-מיארה:
יש לי למעלה מ100- דירות בקרית שמונה.
אמנון כהן:
כמה הוא משלם שם שכר דירה?
תמר הרטוב-מיארה:
ה - - - משלם שלושים-ארבעים שקל, הרגיל משלם 180 עד 200 שקל, לא יותר.
סופה לנדבר:
אתה יכול להעביר לנו רשימות של דירות שמשרד הקליטה לא רוצה אותן ואנחנו נאכלס אותן יחד?
יגאל אסף:
אני מוכן להעביר לכם רשימה של אותם ישובים בהם יש מלאי דירות ריקות.
יגאל אסף:
אני רוצה לבקש מנציגי הדרום היושבים כאן.
יגאל אסף:
אני הייתי תושב הדרום 25 שנה, אני מכיר את באר שבע על בורייה, אז אל תגידו לי דירות הרוסות.
יגאל אסף:
כל דירה שמתאכלסת, גם במבצע, היא משופצת, אולי ברמה מינימלית, אבל היא משופצת.
יגאל אסף:
אתם תקבלו את כל האינפורמציה.
אמנון כהן:
מה זה רמה מינימלית, לסייד את הקירות?
יגאל אסף:
לא, כל בעיה בטיחותית של מים, ביוב, חשמל, דלתות, חלונות.
יגאל אסף:
אני רוצה לגעת בנושא שאם הוא היה מקבל את האישור של ועדת הכלכלה של הכנסת, כולם היו חיים בשקט, ואולי הוועדה הזאת לא היתה מתכנסת.
יגאל אסף:
יש את חוק גוז'נסקי שאושר ולא יושם, ואם הוא היה מיושם הלכה למעשה, הוועדה הזאת לא היתה צריכה להתכנס.
יגאל אסף:
שר הבינוי והשיכון צריך להכין לחוק הזה תקנות עם סל, וצריך פשוט לאשר אותן.
יגאל אסף:
אנחנו בדיון עם משרד האוצר למעלה משנה וחצי, כולל משרד המשפטים שצריך לאשר את נוסח התקנות.
יגאל אסף:
אדוני היושב ראש, אני מעביר לעיונך ולידיעתך מכתב מנכ"ל משרד הבינוי והשיכון מה13- באוקטובר 1999 לסגן הממונה על התקציבים במשרד האוצר, עם העתק לשר הבינוי והשיכון, לשר האוצר, והמכתב מדבר בעד עצמו.
יגאל אסף:
אודה לך אם תצא פנייה מיידית מטעם הוועדה לאוצר שיזרזו את אותו מיפגש מיוחל כדי שבשנת 2000 נוכל ליישם את חוק גוז'נסקי.
יגאל אסף:
מה משמעות יישום החוק?
יגאל אסף:
יישום החוק משמעו תקצוב הביצוע, ואז כל החברות יקבלו סל שמאושר על ידי משרדי הממשלה ועל דעת האוצר.
יגאל אסף:
היום אחוז מסויים מהדיירים כן מקבלים טיפול.
יגאל אסף:
ואתה יכול לקבל רשימה מפורטת של הדירות, כולל השקעות תקציב של מאות אלפי ומליוני שקלים שמושקעים בדירות מדי שנה.
יגאל אסף:
אמרתי לך את זה בקיצור, אני מעביר לך את המכתב הזה.
סופה לנדבר:
תסבירו לי, איך אתם עושים החלפת דירות?
סופה לנדבר:
משרד הקליטה אומר משרד השיכון, משרד השיכון אומר משרד הקליטה.
יגאל אסף:
כל נושא שקשור למשרד הקליטה, אם עולה נכנס לדירה לפני חצי שנה ומחר בבוקר הוא רוצה לעבור, כל העברה כזו היא באחריות משרד הקליטה.
סופה לנדבר:
אז הם בעצם לא מחליפים דירות.
יגאל אסף:
אני לא יודע, שהם יתנו תשובה.
דורית נגד:
אנחנו כן מחליפים דירות.
דורית נגד:
אנחנו מגישים תיקים לוועדת חריגים, כל אותם אנשים שקיבלו דירה ומבקשים החלפת דירה, פונים אלינו בכתב, ואנחנו מעבירים אותם לוועדת חריגים.
דורית נגד:
שמואל דוד: אמרת שאתם אמורים להכין תקנות, הכנתם תקנות?
דורית נגד:
האם יש תקנות שעומדות בארון במשרד השיכון ולא מתבצעות בגלל משרד האוצר?
יגאל אסף:
כן, משרד הבינוי והשיכון ישב עם החברות המאכלסות הגדולות ושוחחנו על הסל הזה.
יגאל אסף:
ואני לא מדבר על איכלוס חוזר, כי איכלוס חוזר זה משהו אחר לגמרי.
יגאל אסף:
אני מדבר על אותו טיפול של אחזקה שוטפת, שיטתית, בדיירים שמתגוררים בפועל באותן דירות.
יגאל אסף:
הגענו לשלב שהיינו צריכים להיפגש במשרד המשפטים.
יגאל אסף:
העברתי ליושב ראש הוועדה את המכתב, אני מבקש שיושב ראש הוועדה יפנה אישית למנכ"ל האוצר או לממונה על התקציבים שיורה לנציגי האוצר לשבת איתנו ועם אנשי משרד המשפטים כדי שמחר בבוקר נביא את זה לוועדה, ובעזרת השם, בשנת 2000 נוכל להפעיל את זה בתקציב.
אמנון כהן:
תמר הרטוב-מיארה מנהלת אגף הנכסים בחברת עמידר, בבקשה.
תמר הרטוב-מיארה:
אשתדל לענות עניינית לשאלות שנשאלו.
תמר הרטוב-מיארה:
אני חוזרת על ההערה שלי, נציג האוצר היה הנציג הכי חשוב בוועדה והוא לא נמצא כאן.
תמר הרטוב-מיארה:
שמונים אחוז מהבעיות שהועלו, אם היה תקציב, אנחנו אמנם כותבים מחוסר תקציב, מחוסר תקציב, אבל יחד עם זאת, שמעתי הרבה מאוד טענות ובעיות ומקרים ממש בהגדרה של קורעי לב, שקשה לי להאמין שזו המציאות, כיוון שלגבי קשישים, אכן יש תקציבים, ובשום פנים ואופן, קשיש לא ישב, כמו שצויין פה, מקרה של קשישה שנתיים ימים בלי מים חמים.
תמר הרטוב-מיארה:
בשום פנים ואופן לא.
תמר הרטוב-מיארה:
סנגור קהילתי בבאר שבע העביר לי רשימה, אני אבדוק את הרשימה ואתן להם תשובה.
תמר הרטוב-מיארה:
מאחר והמדיניות היא שקשישים כן יקבלו טיפול, אני מבקשת להעביר בעיות פרטניות, שכנראה לא הגיעו לידיעת עמידר או שנפלו בין השורות.
תמר הרטוב-מיארה:
אז יש לנו יחידה לפניות הציבור.
תמר הרטוב-מיארה:
מי שמכיר אותי יודע שעד לפני שנה כיהנתי כמנכ"ל בפועל.
תמר הרטוב-מיארה:
לפני שלושה חודשים מונה מנכ"ל לעמידר, ושמו, עמיקם בן-צבי, ואני מוכרחה לומר לכם, באחריות, מתוך הכרותי את האיש, שיש הרבה תקווה לדיירי עמידר, והכיוון שלו, והראייה שלו היא בניגוד למדיניות שהיתה מזה שמונה-תשע שנים בעמידר.
תמר הרטוב-מיארה:
הוא רוצה לחזור לנושא החברתי, לנושא הקהילתי, מעניין אותו הדייר ולא מעבר לזה.
תמר הרטוב-מיארה:
הוא מתכוון להקים מחדש את האגף לרווחת הדייר.
תמר הרטוב-מיארה:
לפני תשע שנים קיבלו החלטה שלא יהיה אגף כזה, והיום הוא קורא להחזיר את האגף הזה.
תמר הרטוב-מיארה:
ברגע שיש אגף כזה, אז יש גם סיורים בשטח ורואים את הבעיות, ולא שהדייר צריך להגיע לעמידר.
תמר הרטוב-מיארה:
אני מאמינה שהתופעה הזאת של המקרים שנפלו בדרך לא תחזור על עצמה.
תמר הרטוב-מיארה:
עכשיו לעצם השאלות שהועלו.
תמר הרטוב-מיארה:
שיפוץ של הבניינים.
תמר הרטוב-מיארה:
אז זה במסגרת הרעיון החדש של הקמת אגף הרווחה שיבדוק, יטפל וגם יסייר בשטח.
תמר הרטוב-מיארה:
היו"ר אמנון כהן: דיברו כאן על בנין מאוכלס חציו ברוכשים, וחציו בשכירות.
תמר הרטוב-מיארה:
חציו עמידר, חציו רוכשים.
תמר הרטוב-מיארה:
לגבי הרוכשים זה נמצא במסגרת טיפול של שיקום שכונות של משרד השיכון.
תמר הרטוב-מיארה:
לגבי השוכרים, זה עמידר.
תמר הרטוב-מיארה:
אני יכולה לומר לכם שבמסגרת הדיונים של מנכ"ל עמידר עם שר השיכון ועם מנכ"ל משרד השיכון, יש כוונה לאחד את כל הגורמים ולפעול בשטח, ושלא תהיה הבחנה בין דירות שכורות ודירות שנרכשו.
אמנון כהן:
ומתי זה יהיה?
תמר הרטוב-מיארה:
זה יהיה בקרוב מאוד.
קריאה:
מה לגבי שכונות שלא כלולות בשיקום שכונות?
יגאל אסף:
אני מציע שסמנכ"ל אגודת תרבות הדיור ישיב לך, כי לזה יש מענה באגודה לתרבות הדיור.
תמר הרטוב-מיארה:
בקשות להחלפת דיור, עניתם, במשרד הקליטה, ועדת חריגים.
תמר הרטוב-מיארה:
משרד השיכון, ועדות של משרד השיכון עד לוועדה הציבורית שזו האינסטנציה העליונה, וזה מיושם ופועל.
תמר הרטוב-מיארה:
לדעתי, יכול להיות שלא כולם מודעים לאפשרות להגיש ערעורים על החלטות של ועדה ראשונה.
אמנון כהן:
למי מגישים את הערעור, לאותה ועדה?
שלומית קואולמן:
כן, אבל לא אומרים לאנשים שצריכים להוסיף אישורים, אומרים להם תגישו ערעור, ואז זה עובר ל - - - אני רואה את התשובות.
תמר הרטוב-מיארה:
מה שאני מציעה, יגאל אולי יענה, האם בתשובת הדחייה כותבים לאיש, יש לך אפשרות לערער לוועדה העליונה?
יגאל אסף:
אבקש מהסמנכ"ל הבכיר לאכלוס שלנו שיביא לך איזה שהוא נייר עמדה מפורט לגבי ההליך הטיפולי בכל המקרים של העברה מדירה לדירה.
יגאל אסף:
תמר הרטוב-מיארה: ואם לא מביאים לידיעת האיש את סיבת הדחייה ואפשרות ערעור, אני מציעה שלהבא זה יוכנס למכתב הדחייה.
אמנון כהן:
כתוב בתשובה: אתה לא זכית, ואם תרצה לערער תפנה ל-א', ב', ג' ותביא אישורים נוספים.
תמר הרטוב-מיארה:
לגבי תיקונים, אני חושבת שכבר נתנו תשובה.
תמר הרטוב-מיארה:
יש בעיה של תקציבים.
תמר הרטוב-מיארה:
באשר לבעיות של צנרת, כל התיקונים במסגרת צנרת, פיצוצי צינור - - -
אמנון כהן:
מים חמים?
תמר הרטוב-מיארה:
דוודים לא.
תמר הרטוב-מיארה:
צנרת אנחנו מחוייבים לבצע.
אמנון כהן:
דוד שמש לא בסל?
תמר הרטוב-מיארה:
לא.
אמנון כהן:
אבל לקשיש אפשר לעזור?
תמר הרטוב-מיארה:
לקשיש כן.
יגאל אסף:
יש לנו דין ודברים עם החברות המאכלסות.
יגאל אסף:
עם הנושא של מים חמים - -
אמנון כהן:
אם דוד שמש התקלקל?
תמר הרטוב-מיארה:
דוד שמש, בשום פנים ואופן, רק דוד חשמל, וגם מים חמים דוד חשמל, למשפחות מרובות ילדים ולקשישים.
תמר הרטוב-מיארה:
היו"ר אמנון כהן: אבל יש שם דוד שמש.
סופה לנדבר:
אז אם יש דוד שמש, למי דייר צריך לפנות?
סופה לנדבר:
אני צריכה כתובת.
תמר הרטוב-מיארה:
לגבי העלאות שכר דירה.
תמר הרטוב-מיארה:
אני מבקשת מהוועדה להתערב שחברת עמידר תקבל חזרה את הטיפול בבעיות ההנחות בשכר דירה.
תמר הרטוב-מיארה:
עד לפני שלוש שנים, חברת עמידר ריכזה את הטיפול בדיירי הדיור הציבורי.
תמר הרטוב-מיארה:
מאחר ועמידר היא החברה הכי גדולה, יש לה 70 אלף דיירים, באופן טבעי היא טיפלה בנושא הנחות שכר הדירה גם של יתר החברות.
תמר הרטוב-מיארה:
לפני שלוש שנים, במסגרת החלטות של מיכרזים, ואי-מתן פטור, הוחלט להוציא את זה לחברה חיצונית.
תמר הרטוב-מיארה:
מה שקורה עכשיו, אותה חברה חיצונית מטפלת בזה כאשר כל המידע שיש בתוך החברות, למעשה לא קיים אצלה.
תמר הרטוב-מיארה:
עד שהיא מקבלת את הפנייה ועד שהיא דנה בפנייה, בינתיים היא מקבלת החלטה באופן אבסולוטי לבטל את ההנחה.
תמר הרטוב-מיארה:
ואז ש פער במספר חודשים, לפעמים אפילו מעבר לזה, עד שדנים בזה ועד שנותנים חזרה את ההנחה.
תמר הרטוב-מיארה:
הדייר בינתיים נכנס ללחץ, לעגמת נפש, וזה צובר ריביות וכן הלאה.
תמר הרטוב-מיארה:
אני חושבת שבמסגרת הפטורים ממיכרזים, יש מקום להחזיר חזרה את הטיפול לחברות המאכלסות, להן יש את המאגר, להן יש את המידע, ובשעתו זה עבד יפה מאוד.
שמואל דוד:
הדייר יודע שזה זמני?
תמר הרטוב-מיארה:
הדייר לא יודע כיוון שיש פה בעיה של חברה חיצונית שמטפלת בזה.
אמנון כהן:
היו פה שאלות שהיה סכום מסויים, הגדילו את הסכום בלי להודיע לדייר.
תמר הרטוב-מיארה:
אחת לשנה הדייר צריך להגיש בקשה להנחה.
אמנון כהן:
הוא יודע את זה?
תמר הרטוב-מיארה:
לא תמיד הוא יודע, ויש כאלה שלא יודעים לכתוב ולהגיש את הבקשה.
תמר הרטוב-מיארה:
אוטומטית, אותה חברה חיצונית מבטלת להם את ההנחה.
תמר הרטוב-מיארה:
לעומת זאת, אם זה היה בתוך החברה המשכנת, היא מכירה את האיש, היא יודעת, היא גם יכולה לקבל החלטה להאריך לו את ההנחה עד שהיא תבוא אליו למלא איתו את השאלון, לטפל בו וכן הלאה.
תמר הרטוב-מיארה:
היו"ר אמנון כהן: מי החברה החיצונית הזאת?
תמר הרטוב-מיארה:
חברת תל-דור.
יגאל אסף:
אני חייב לתת פה הסבר.
יגאל אסף:
עד לפני שנתיים, מרכז הנחות לשכר דירה היה בטיפולה של חברת עמידר.
יגאל אסף:
על פי הנחייה והוראה של משרד האוצר, נדרש משרד הבינוי והשיכון לפרסם מיכרז.
יגאל אסף:
במיכרז זכתה חברה חיצונית שיצרה איזה שהוא מאגר שנשאב מאותן חברות.
יגאל אסף:
מכיוון שאני לא מטפל בנושא הספציפי, הייתי מעדיף אולי במסגרת נייר העמדה שהועבר אליך על ידי סמנכ"ל איכלוס, ואולי שווה שהוא יזומן אליך לשיחה, ותקבל ממנו איזה שהיא סקירה על מערכות האיכלוס במשרד השיכון.
תמר הרטוב-מיארה:
דיירים מדירה גדולה לדירה קטנה, אין שום בעיה, להיפך, אנחנו מעודדים, לפעמים אנחנו מגיעים עד לכדי תביעות משפטיות כאשר יש אבסורדים.
תמר הרטוב-מיארה:
אבל היום החוק של חברת-הכנסת גוז'נסקי מגן עליהם, ואנחנו לא יכולים לפנות אותם בכוח, אם זה מרצון, על אחת כמה וכמה, אין שום בעיה.
תמר הרטוב-מיארה:
משפחה שהתבססה, להעביר את הדירה למשפחה נצרכת, אומר לך את האמת, אני 30 שנה בעמידר, לא זוכרת דבר כזה.
תמר הרטוב-מיארה:
קיבל דירה לכל ימי חייו.
תמר הרטוב-מיארה:
אין לנו את הכוח להגיע למצב הכלכלי שלו.
יגאל אסף:
בסדר, גילית שמצבו הכלכלי מצויין, אז אתה אומר לו תשלם 1,500 שקל לחודש.
יגאל אסף:
ואתה יודע שיש לו עסק ומכונית, והוא עצמאי והוא קבלן וכל מה שאתה רוצה, על פי דין, אתה רק יכול להעביר אותו למכסימום, והוא משלם וממשיך להחזיק דירה בשיכון הציבורי.
אמנון כהן:
יעקב להט, סמנכ"ל בכיר איכלוס מחברת עמיגור, בבקשה.
יעקב להט:
אדבר קצת על נושא האחזקה ואיך אני רואה את הקטע הזה בעתיד.
יעקב להט:
מבחינת הפעילויות שאנחנו עושים היום באחזקה, עם התקציבים הדי מוגבלים שיש לחברת עמיגור, אנחנו מטפלים בכל מה שנחשב לאחזקת שבר, שקיעת ריצוף, זגוגיות, דלתות, ורוזטות, לפי מחירים נמוכים, ובתגובה של 24 שעות לכל פעילות, על ידי מערכת אחזקה שלנו שהיא די יעילה.
יעקב להט:
במקביל לפעילויות לאחזקת השבר, יש פעולות גדולות יותר, שהולכות בדרך של מיכרזים, וזה אחזקת מיבנים.
יעקב להט:
ולפי התקציבים המוגבלים שלנו, זה אחת ל15- שנה.
יעקב להט:
אנחנו עוברים כל בית שצובר איזה שהוא פחת מסויים, וזה בסכום של כ3,000- דולר ליחידת דיור.
יעקב להט:
נהגנו לעשות את הדבר הזה, אני אומר נהגנו משום שהנושא הזה, של האחזקה הגדולה יותר, הולך ופוחת, וזה בשל מעבר גדול של בתים ממצב שרובו שוכרים, למצב שרובו רוכשים.
יעקב להט:
זה השלב שאנחנו חייבים לצאת, כי אין לנו יכולת לטפל במיבנים שכאלו.
יעקב להט:
אנחנו, עם האגף לרווחה שמאוד מפותח בחברת עמיגור, מעודדים את יצירת הוועדים הרבה לפני היציאה שלנו, ותוך כדי היציאה, וליווי מסויים אחרי היציאה.
יעקב להט:
אם מישהו מכיר את המיבנים של עמיגור ומסתובב שם, ברגע שהוא רואה מיבנה מטופח, יודע שזה בית של רוב שוכרים.
יעקב להט:
ברגע שהוא רואה בסמוך לו בית קוצני וללא שום דבר, אתה יכול לבוא ולומר שזה בית שהפך ברובו לרוכשים.
יעקב להט:
ואני מאוד מצטער על כך.
יעקב להט:
אנחנו היום שומעים על ליקויים בשטח כשהחברות הציבוריות עדיין מחזיקות את המיבנים, עם אמצעים כאלה או אחרים, ברמת אחזקה כזו או אחרת.
יעקב להט:
אולי רואה שחורות, אבל להערכתי, אם לא נקבל גיבוי חזק, אנחנו או כל חברה אחרת שתנהל את הדברים האלו, אני חושש מאוד מסלאמס אחד גדול שיתרחש בתוך המיבנים שהיו פעם חוק הדיור הציבורי.
יעקב להט:
כמו שלוקחים ספינה ומשיטים אותה עם צוות חדש, כך צריך לעשות עם המיבנים האלו שהופכים להיות בתים בהם רוב רוכשים.
יעקב להט:
גם במחיר כספי, כלומר, אם ועד בית לפתע הופך להיות בית שעומד בזכות עצמו ואין חברה ציבורית שמנהלת אותו, בשלב מסויים חייב מישהו לעזור לו.
יעקב להט:
אנחנו הרי מדברים על בתים שניבנו בשנות ה50- וה60-, כל החברות הקבלניות הגדולות התגלחו על הבתים האלה.
יעקב להט:
אמרתי, אם דייר צריך לשלם לוועד הבית 40 שקל לחודש, שהוא ישלם 50% ושהמדינה תמשיך ללוות אותו ב50%- הנותרים, המדינה תחזיק את הגינון, הדייר ישלם חצי ממחיר השוק באחזקת המיבנה עצמו.
יעקב להט:
זה יהיה כדאי גם לדייר וגם לאותה חברה שתוכל למלא את הדברים האלה.
אמנון כהן:
יעקב קארו, ממונה על הנכסים בחברת פרזות, בבקשה.
יעקב קארו:
בקשר להחלפת דירות.
יעקב קארו:
ביולי 1999 נתקבלה הנחייה ממשרד הבינוי והשיכון, שדייר שגר בדיור הציבורי ונכנס לדיור ב1.1.94- והמשפחה גדלה, לא יכול להגיש בקשה להחלפה.
יעקב קארו:
משפחה שגרה בדירה שנתיים או שהמשפחה גדלה, יכלה להגיש בקשה להחלפה.
קריאה:
למיטב ידיעתי, מדובר בחמש שנים מאז שהאיש נכנס לדירה.
קריאה:
שיחכה בדירה חמש שנים ואחר כך נראה.